paragraph_text: Dom mladih Split je objekt u vlasništvu Grada Splita kojim upravlja Multimedijalni kulturni centar, a koristi i niz drugih korisnika. Nalazi se u nedovršenom Domu socijalističke omladine nastalom početkom 1980-ih. Dijelovi prostora koriste se za kulturno-umjetničke programe, prepoznati kao mjesto suvremene umjetnosti i kultura urbanog karaktera, odmaknutih od mainstreama.